 Aịzaya 13  Okwu ikpe e kwuru megide Babịlọn, nke Aịzaya nwa Emọz nụrụ mgbe ọ hụrụ ọhụụ:Gwunyenụ ihe mgbaàmà nelu ugwu nke bụ nkume nkume, nke na-enweghị ihe kpuchiri ya. Kpọkuonụ ha, feerenụ ha aka, ka ha bata nọnụ ụzọ nke ndị a ma ama.Mụ onwe m enyewo ndị m doro nsọ iwu. Akpọwokwa m ndị dike m maka igosi iwe m, bụ ndị m na-enwe oké aṅụrị.Geenụ ntị! Ọ dị ìgwè nọ nugwu, nke yiri ndị dị ọtụtụ! Geenụ ntị! Alaeze dị iche iche na-eme mkpọtụ, mba ndị a kpọkọtara ọnụ na-emekwa mkpọtụ! Jehova nke ụsụụ ndị agha na-akpọkọta ụsụụ ndị agha.Jehova na ngwá ọgụ nke amamikpe ya si ala dị anya na-abịa, site na nsọtụ eluigwe, ibibi ụwa dum.Tienụ mkpu ákwá, nihi na ụbọchị Jehova dị nso! Ọ ga-abịa dị ka mbibi nke si naka Onye Pụrụ Ime Ihe Niile.Ọ bụ ya mere aka niile ga-eji kụda, obi ga-alọkwa mmadụ efu mmiri.Obi erughị ndị mmadụ ala. Ha nọ nihe mgbu, ime na-emekwa ha; ime na-eme ha dị ka nwaanyị nke na-amụ nwa. Ha kporopụrụ anya na-ele ibe ha. Ihu ha achagharịwo.Lee! Ụbọchị Jehova na-abịa, ụbọchị ebere na-agaghị adị nihi ọnụma na iwe dị ọkụ, iji mee ka ala a bụrụ ihe ijuanya, ka o wee kpochapụkwa ndị mmehie nala a.Nihi na kpakpando nke eluigwe na ìgwè kpakpando Kisịl ha agaghị enwupụta ìhè ha; anyanwụ ga-agbakwa ọchịchịrị mgbe ọ na-awa, ọnwa agaghịkwa enye ìhè ya.M ga-akwụ elu ala ụgwọ ihe ọjọọ ya, kwụọkwa ndị ajọ omume ụgwọ njehie ha. M ga-emekwa ka nganga nke ndị mpako kwụsị, m ga-ewedakwa mpako nke ndị na-achị naka ike ala.M ga-eme ka mmadụ efu dị ụkọ karịa ọlaedo a nụchara anụcha, meekwa ka mmadụ dị ụkọ karịa ọlaedo nke Ofa.Ọ bụ ya mere m ga-eji mee ka eluigwe maa jijiji, ụwa ga-emekwa mkpatụ pụọ nọnọdụ ya nihi oké iwe nke Jehova nke ụsụụ ndị agha nụbọchị iwe ya dị ọkụ.Ọ ga-erukwa na, dị ka nne mgbada a na-achụ ọsọ, nakwa dị ka ìgwè atụrụ nke na-enweghị onye na-achịkọta ha, onye ọ bụla ga-agbakwuru ndị nke ya; onye ọ bụla nime ha ga-agbala nala ya.A ga-amagbu onye ọ bụla a hụrụ, a ga-ejikwa mma agha gbuo onye ọ bụla a nwụdere;a ga-akụri ụmụ ha nihu ha. A ga-akwakọrọ ihe niile dị nụlọ ha, dinaakwa ndị nwunye ha nike.Lee, m na-akpali ndị Midia ibuso ha agha, ndị ọ na-enweghị ihe ha ji ọlaọcha kpọrọ, ndị na-enweghịkwa mmasị ọ bụla nọlaedo.Ha ga-eji ụta ha gbajaa ọbụna ụmụ okorobịa. Ha agaghị emere mkpụrụ nke afọ ebere; anya ha agaghịkwa emere ụmụ ndị Babịlọn ebere.Babịlọn, nke bụ ihe e ji chọọ alaeze niile mma, ịma mma na nganga nke ndị Kaldia, ga-adị ka mgbe Chineke kwaturu Sọdọm na Gọmọra.A gakwaghị ebi nime ya ebi, ọ gaghịkwa enwe ebe obibi malite notu ọgbọ ruo nọgbọ ọzọ. Onye Arab agaghị ama ụlọikwuu ya nebe ahụ, ọ dịghịkwa ndị ọzụzụ atụrụ ga-eme ka atụrụ ha makpuru nebe ahụ.Anụ ọhịa ndị bi nógbè mmiri na-adịghị ga-amakpu nebe ahụ. Ikwiikwii ga-ejupụta nụlọ ha. Enyí nnụnụ ga-ebikwa nebe ahụ, ndị mmụọ ọjọọ yiri ewu ga na-awụgharị nebe ahụ.Nkịta ọhịa ga-anọ nụlọ elu ndị dị nime ya na-eti mkpu, nnukwu agwọ ga na-anọkwa nobí eze ya ndị mara mma, oge ya eruola nso, a gaghịkwa agbatịkwuru ya ụbọchị. 